Id-Deputat Prim Ministru Ingliż Nick Clegg xejjen għal kollox l-idea li l-gvern tiegħu jillimita l-immigrazzjoni mill-Unjoni Ewropea – pjan li qed timbuttah il-Ministru għall-Intern Theresa May. Clegg qal li pjan bħal dan hu illegali u ma jinħadimx. Rapport fis- Sunday Times qal li kien hemm pjan mill-Ministeru għall-Intern biex l-għadd ta’ persuni mill-pajjiżi membri tal-unjoni li jistgħu jidħlu l-Ingilterra jkunu biss ta’ 75,000 jew 30,000 inqas minn kemm hija r-rata prezżenti. It-Tnejn fil-għodu May ma riditx tikkummenta dwar dan ir-rapport meta staqsewha dwaru dawk li ppreżentaw il-programm Today fuq BBC Radio 4. Madankollu qalet li din kienet xi ħaġa li kienet qed titkellem dwarha ma’ ministri ewropej. “Mhux fl-Ingilterra biss, iżda anke f’pajjiżi oħra membri, hemm tħassib war il-moviment ħieles tal-persuni, u l-aċċess għall-benefiċċji soċjali. Iżda meta tkellem fil-konerenza tal-aħbarijiet li jagħti kull xahar, Clegg kisser l-idea u xela lil May li kienet ħalliet ir-rapport jiġi żvelat biex tiġġenera sentiment negattiv kontra l-immgrazzjoni. Huwa qal li Londra tieqaf jekk ma jkomplix isir ix-xogħol mill-immigranti. Clegg qal: “Nagħti parir lill-Ministeru għall-Intern biex biex ma jaħlix aktar ħin joħroġ minn taħt rapport ta’ pjani li huma kemm illegali kif ukoll mhux fattabbli u l-ħin jiddedikawh biex iwettqu l-policies li qbilna dwarhom bħala koalizzjoni.” Huwa qal li ċert li ż-żewġ miljun Ingliż li hemm jaħdmu fil-pajjżi ewropej mhux se jirringrazzjhaw lill-Partit konservattiv jekk kemm-il darba jsibu ruħhom li jridu jerġgħu lua pajjiżhom minħabba xi tpattija Id-dokument jissuġġerixxi wkoll li sa ħames snin meta meta jkunu daħlu l-Ingilterra, l-immigranti ewropej ma jkunux jistgħu jieħdu benefiċċi jew kreditu tat-taxxa. Il-proposti jfissru li immigranti professjonali jew tas-sengħa minn pajjiżi bħal Ġermanja, l-Olanda jew l-Awstrija jkunu jistgħu jidħlu l-Ingilterra biss jekk ikollhom xogħol garantit. Ħaddiema li ma jkollhomnx sengħa  jidħlu biss jekk ix-xogħol li jagħmlu jkun wieħed minn dawk li jkun fuq lista  approvata li għalihom ma jkunx hemm ħaddiema lokali. Proposti oħra hi li ċ-ċittadini Ingliżi jkollhom “preferenza nazzjonali” billi jkollhom xogħolijiet riservati għalihom u li jkun ristrett il-moviment tal-ħaddiema minn pajjiżi li se jsiru membru tal-UE lejn l-Ingilterra sakemm il-Profott Gross Domestiku tagħhom ikun 75 fil-mija ta’ dak tal-Ingilterra.